Ranjisi (Chirungu: Orange colour) kana Orenji ruvara ruri pakati peruvara rweHuroro neTsvuku paSipekitiramu (spectrum) rwechiedza chinoonekwa. Zvinhu zvine ruvara ranjisi zvinosanganisira muchero uyo une ruvara unodanwa zita rimwe, zvimwe zvinhu zvinosanganisira ruvara rwedenga pakuvira kwezuva uye neruvara rwemiti mumwaka wematsutso. Pakutanga munhoroondo yeChishona shoko rekuti "ranjisi" raisavapo, nekuti Mashona waisava neshoko rekusiyanisa ruvara tsvuku neruvara rweranjisi. Saka ese mavara maviri (ranjisi netsvuku) aidanwa kuti tsvuku. Vanhu vaikwanisa kuona mavara nekusiyana kwavo asi nekuti mavara aiiswa muzvikamu, saka vanhu vaimadana nezita rimwe. Mavara aionekwa muzvikamu zvina: zvitsuku (ranjisi netsvuku), zvitema (nhema, ungu, hute nezerere), zvichena (chena, pfumbu nehuroro) nezvitsvuku futi (zvitsvukutsvuku se; kiwani, indigo, ne vhiore). MuChirungu, ruvara rweranjisi rwunotumidzwa zita mushure mekuonekwa kwechibereko cheranjisi rakaibva. Shoko rekuti ranjisi muChirungu rinobva kuFurenji Huru (Old French) rekuti "orange", kubva pashoko rekare rekuti muchero, 'pomme d'orange'.